ตำบลเขานิพันธ์

เขานิพันธ์ เป็นหนึ่งในห้าตำบลของอำเภอเวียงสระ จังหวัดสุราษฎร์ธานี มีชื่อมาจากพื้นที่ตำบลมีที่ราบสูง มีภูเขาหลายแห่ง ชื่อเรียกก็แตกต่างกัน และในจำนวนนี้ชื่อเขานิพันธ์เป็นที่ที่มีความอุดมสมบูรณ์ มีประชาชนอาศัยอยู่บริเวณภูเขาลูกนี้อย่างหนาแน่น เมื่อแยกตำบลจึงใช้ชื่อ "เขานิพันธ์"

ที่ตั้งและอาณาเขต 
ตำบลเขานิพันธ์มีอาณาเขตติดต่อกับอำเภอและจังหวัดข้างเคียง ดังนี้

 ทิศเหนือ ติดต่อกับตำบลทุ่งหลวงและตำบลบ้านส้อง (อำเภอเวียงสระ)
 ทิศตะวันออก ติดต่อกับตำบลห้วยปริก (อำเภอฉวาง จังหวัดนครศรีธรรมราช)
 ทิศใต้ ติดต่อกับตำบลดุสิต ตำบลคลองเส (อำเภอถ้ำพรรณรา จังหวัดนครศรีธรรมราช) และตำบลคลองฉนวน (อำเภอเวียงสระ)
 ทิศตะวันตก ติดต่อกับตำบลทุ่งหลวง (อำเภอเวียงสระ)

ประวัติ 
เดิมท้องที่ตำบลเขานิพันธ์เป็นส่วนหนึ่งของตำบลทุ่งหลวง อำเภอบ้านนาสาร ต่อมาทางราชการมีการจัดตั้งกิ่งอำเภอเวียงสระขึ้นใน พ.ศ. 2511 และตั้งตำบลคลองฉนวนแยกออกจากตำบลทุ่งหลวงใน พ.ศ. 2512 จึงย้ายการปกครองขึ้นกับตำบลคลองฉนวน ก่อนที่ต่อมากิ่งอำเภอเวียงสระจะยกฐานะขึ้นเป็นอำเภอใน พ.ศ. 2514 และต่อมาใน พ.ศ. 2521 ได้แยกพื้นที่หมู่ที่ 1, 5–7, 9 และหมู่ที่ 12 ตำบลคลองฉนวน ตั้งขึ้นเป็น "ตำบลเขานิพันธ์" เป็นตำบลลำดับสุดท้ายที่จัดตั้งขึ้นในอำเภอเวียงสระ

การแบ่งเขตการปกครอง

การปกครองส่วนภูมิภาค 
ตำบลเขานิพันธ์แบ่งพื้นที่การปกครองออกเป็น 8 หมู่บ้าน ได้แก่

การปกครองส่วนท้องถิ่น 
ท้องที่ตำบลเขานิพันธ์มีองค์กรปกครองส่วนท้องถิ่นเพียงแห่งเดียว คือ เทศบาลตำบลเขานิพันธ์ ครอบคลุมพื้นที่ตำบลเขานิพันธ์ทั้งหมด ซึ่งเป็นสภาตำบลเขานิพันธ์ที่จัดตั้งขึ้นใน พ.ศ. 2521 และมีประกาศจัดตั้งเป็นองค์การบริหารส่วนตำบลเขานิพันธ์ในวันที่ 25 ธันวาคม พ.ศ. 2539 โดยมีผลในวันที่ 27 มีนาคม พ.ศ. 2540

เมื่อองค์การบริหารส่วนตำบลเขานิพันธ์มีความเจริญก้าวหน้ามากขึ้น องค์การบริหารส่วนตำบลเขานิพันธ์จึงได้ยกฐานะขึ้นเป็นเทศบาลตำบลเขานิพันธ์ในวันที่ 20 สิงหาคม พ.ศ. 2547 พร้อมกับเทศบาลตำบลบ้านส้อง

สถานที่สำคัญ 
 สถานีตำรวจภูธรเขานิพันธ์ 
 วัดเขานิพันธ์ ตั้งเมื่อวันที่ 10 เมษายน พ.ศ. 2515 โดยนายกระจ่าง ศรียอด ถวายที่ดินให้สร้างวัด ที่ตั้งวัดเป็นเชิงเขามีบ้านเรือนชาวบ้านอยู่โดยรอบ ได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2516

อ้างอิง 

เขานิพันธ์
อำเภอเวียงสระ
เขานิพันธ์